चोरीपैठारीका लत्ताकपडा बरामद
सशस्त्र प्रहरीले सर्लाही र गौरबाट चोरीपैठारीका लत्ताकपडा बरामद गरेको छ । सशस्त्र प्रहरीले सर्लाही जिल्लाको पर्सा गाउँपालिका–६ स्थित सीमा इलाकाबाट दुई लाख ८८ हजार रुपियाँ बराबरको चोरीपैठारीको लत्ताकपडा बरामद गरेको हो ।
काठमाडौं, वैशाख २६ गते । सशस्त्र प्रहरीले सर्लाही र गौरबाट चोरीपैठारीका लत्ताकपडा बरामद गरेको छ । सशस्त्र प्रहरीले सर्लाही जिल्लाको पर्सा गाउँपालिका–६ स्थित सीमा इलाकाबाट दुई लाख ८८ हजार रुपियाँ बराबरको चोरीपैठारीको लत्ताकपडा बरामद गरेको हो ।सशस्त्र प्रहरी नायब उपरीक्षक शैलेन्द्र थापाका अनुसार भारतबाट अवैध रूपले नेपालतर्फ ल्याउँदै गरेको उक्त मूल्य बराबरको लत्ताकपडा बरामद गरेको हो । अवैध लत्ताकपडा ल्याउने व्यक्ति सशस्त्र प्रहरीलाई देख्नासाथ सामान छाडी फरार भएपछि सशस्त्र प्रहरी बल नेपाल नम्बर १० गण सर्लाहीले बरामद गरेको हो ।यसैगरी, रौतहटको गौर नगरपालिका–२ स्थित गौर बजार इलाकाबाट पनि एक लाख ७५ हजार ६९० रुपियाँ बराबरको स्टेशनरी, लत्ताकपडा तथा कस्मेटिक सामान बरामद गरेको सशस्त्र प्रहरी नायब उपरीक्षक थापाले जानकारी दिनुभयो ।भारतबाट अवैध रूपले नेपालतर्फ ल्याउँदै गरेको उल्लेखित सामानको बिलबिजक नभेटिएपछि सशस्त्र प्रहरी बल नेपाल प्रस्तावित सीमा सुरक्षा गुल्म गौर (विओपी गौर)ले उक्त सामान बरामद गरेको हो ।  सशस्त्र प्रहरी नायब उपरीक्षक थापाले उक्त सामान आवश्यक कारबाहीका लागि मलगंवा र गौर भन्सार कार्यालयमा बुझाइएको जानकारी दिनुभयो ।